“บุ๋นจิเนียร์” หมายความว่าอย่างไร
ก. ต้องเลี้ยงลูกให้เก่งทั้งสายวิทย์ และสายศิลป์
ข. มันสมองระดับยอดของประเทศญี่ปุ่น
ค. เด็กทุกคนควรจะเรียนรู้ทุกแขนงวิชาอย่างตื้นๆ กว้างๆ
ง. ฝึกให้ลูกเคยชินกับความยากลำบากในการศึกษาเล่าเรียนตั้งแต่เด็ก
ข้อที่ถูกต้องคือ ก.  เพราะว่า คำว่า “บุ๋นจิเนียร์” เป็นศัพท์ที่มาจากคำว่า “บุ๋น” หมายถึง สายศิลป์ ผสมกับคำว่า “จิเนียร์” ซึ่งตัดมาจาก “เอนจิเนียร์” (Engineer) จึงกลายเป็น “บุ๋นจิเนียร์” หมายความว่า ต้องเลี้ยงลูกให้เก่งทั้งสายวิทย์ และสายศิลป์

เด็กที่เก่งวิทยาศาสตร์ หรือคณิตศาสตร์นั้น ไม่ต้องดูหนังสือในวิชาเหล่านี้มากเขาก็ทำได้ น่าจะแนะนำให้เขาเน้นทางด้านสังคมภาษาจะดีกว่า เมื่อเด็กโตขึ้นและเข้าเรียนในคณะวิศวกรรมศาสตร์ที่เขาสนใจ เขาก็จะไม่พัฒนาด้านเดียว เพราะสมัยเด็กๆ ได้พยายามศึกษาวิชาสายศิลป์ที่ตัวเองไม่ชอบมาบ้างแล้ว และเมื่อเรียนจบออกสู่สังคม เขาก็จะเข้าใจมนุษย์และมีโอกาสขึ้นสู่ตำแหน่งสูง

อย่างไรก็ตาม ไม่ได้หมายความว่า เด็กทุกคนควรจะเรียนรู้ทุกแขนงวิชาอย่างตื้นๆ กว้างๆ แต่ “บุ๋นจิเนียร์” หมายถึง เรียนรู้อย่างกว้างขวางและลึกซึ้ง ทั้งสาขาวิทยาศาสตร์และศิลปะศาสตร์ ถ้าไม่ลึกก็ไม่นับว่าเป็น “บุ๋นจิเนียร์”

พ่อแม่บางคนเห็นลูกเป็นผู้หญิงก็คิดว่าให้เรียนภาษาก็พอแล้ว ลูกรู้ว่าพ่อแม่คิดเช่นนั้นจึงทำตาม ทำให้ความสามารถด้านอื่นไม่พัฒนา ถ้าคิดว่าเด็กผู้หญิงไม่ชอบพวกเครื่องจักร หรือไฟฟ้าและหนีวิชาพวกนี้ความก้าวหน้าย่อมไม่มี กลับคิดว่า เด็กผู้หญิงน่าจะพยายามเรียนวิชาของผู้ชายซึ่งตนไม่ถนัดให้มากกว่าวิชาที่ถนัดอยู่แล้วเสียอีก

ถ้าคนมีความรู้อย่างกว้างขวางและลึกซึ้งง่ายๆ ก็คงไม่มีใครต้องลำบาก แต่ในเมื่อมันไม่ง่าย พ่อแม่จึงต้องฝึกให้ลูกเคยชินกับความยากลำบากในการศึกษาเล่าเรียนตั้งแต่เด็ก เพราะจะทำให้เด็กเกิดความมุมานะ และกลายเป็น “บุ๋นจิเนียร์” ซึ่งมีความรู้กว้างขวางและลึกซึ้งในที่สุด เมื่อสมองของเด็กมิได้พัฒนาอย่างเบี่ยงเบนอยู่ด้านเดียวย่อมมีโอกาสเจริญเติบโตได้สูง
1.กุมารเวชศาสตร์ (กุมารเวชศาสตร์) - Pediatrics